SPRENDIMO „DĖL PRIENŲ RAJONO SAVIVALDYBĖS TARYBOS 2017 M. GRUODŽIO 21 D. SPRENDIMO NR. T3-300 ,,DĖL MATO ŠALČIAUS PREMIJOS SKYRIMO NUOSTATŲ PATVIRTINIMO“ PAKEITIMO“ PROJEKTO

AIŠKINAMASIS RAŠTAS

Sprendimo projekto tikslas:

Viešinti žymaus Lietuvos visuomenės veikėjo, rašytojo, žurnalisto, keliautojo ir idealisto, kraštiečio Mato Šalčiaus atminimą.

Uždavinys:

Pakeisti Mato Šalčiaus premijos skyrimo nuostatus.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 13 punktu.

Laukiami rezultatai:

Lietuvos visuomenės veikėjo, rašytojo, žurnalisto, keliautojo ir idealisto kraštiečio Mato Šalčiaus atminimui ir jo idėjoms įamžinti Prienų rajono savivaldybės taryba 2017 m. gruodžio 21 d. sprendimu Nr. T3-300 patvirtino Mato Šalčiaus premijos skyrimo nuostatus (toliau – Nuostatai). Nuostatuose nustatyta pretendentų premijai gauti dokumentų pateikimo ir premijos skyrimo tvarka. Konkursas kartu su Lietuvos žurnalistų sąjunga yra organizuojamas kasmet. Sprendimo projekte keičiamas 5 Nuostatų punktas: vietoj 1000 Eur numatoma skirti 2000 Eur premiją (norima premijos dydį suvienodinti su Vinco Mykolaičio Putino literatūrinės premijos dydžiu). Pastebėta, kad Mato Šalčiaus premijos įteikimas sulaukia daugiau dėmesio, kai yra organizuojamas kartu su kitu svarbesniu, didesniu vietos renginiu, todėl Nuostatų 9 punkte nenurodoma kandidatų dokumentų priėmimo data. Nuostatų 19 ir 20 punktai keičiami siekiant juos suderinti su aktualia Lietuvos Respublikos vietos savivaldos įstatymo redakcija.

Lėšų poreikis ir šaltiniai:

Papildomų lėšų nereikės.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Pridedamas.

Vyriausioji specialistė, Irena Urbanavičienė

pavaduojanti skyriaus vedėją